MODIFICACIÓN DAS BASES REGULADORAS DA BOLSA DE EMPREGO TEMPORAL
OUTRAS ENTIDADES —  — Consorcio Provincial de Pontevedra para a Prestación de Servizos Contraincendios e Salvamento (Persoal, oposicións, 28/10/2022)

A Presidencia con data 19 de outubro de 2022, ditou a seguinte No Boletín Oficial da Provincia de Pontevedra (BOPPO) núm.134, de 15 de xullo de 2021, publicáronse as bases reguladoras da convocatoria dun procedemento de selección para a confección dunha bolsa de emprego temporal de bombeiro condutor destinada a cubrir necesidades temporais e interinidades no Consorcio Provincial de Pontevedra para a prestación do Servizo de Extinción de Incendios e Salvamento, aprobadas mediante Resolución da Presidencia de data 7 de xullo de 2021, nº 2021-0050. Finalizado o correspondente proceso selectivo, por Resolución da Presidencia do 21 de marzo de 2022, nº 2022-0025, acórdase constituír e poñer en funcionamento a bolsa de emprego de bombeiro condutor do Consorcio Provincial para a prestación do Servizo de Extinción de Incendios e Salvamento, segundo a puntuación total acadada por cada persoa aspirante, de maior a menor puntuación. Nas bases que rexen a elaboración desta bolsa de emprego non contemplan a creación dunha comisión de seguimento para a interpretación das mesmas e resolución das incidencias que na súa aplicación se puideran producir. Neste momento, dado o avanzado estado da lista e o elevado número de candidatos que se atopan traballando noutras Empresas ou Administracións, resulta necesaria a súa constitución a fin de garantir o seu funcionamento en tanto non se desenvolva un novo proceso selectivo. Por tal motivo, a Presidencia, en uso das atribucións que lle confire o artigo 14 dos Estatutos do Consorcio aprobados mediante Decreto 36/2011, do 17 de febreiro e o artigo 21.1g) da Lei 771985, do 2 de abril Reguladora das Bases do Réxime Local, RESOLVE: 1º.- Modificar bases reguladoras da convocatoria dun procedemento de selección para a confección dunha bolsa de emprego temporal de bombeiro condutor destinada a cubrir necesidades temporais e interinidades no Consorcio Provincial de Pontevedra para a prestación do Servizo de Extinción de Incendios e Salvamento, aprobadas mediante Resolución da Presidencia de data 7 de xullo de 2021, nº 2021-0050, para incluír a seguinte, relativa á creación da mencionada Comisión de seguimento: Para o control e a correcta utilización da bolsa nomearase unha Comisión de Seguimento, que será a encargada de resolver todas as incidencias e cuestións de interpretación que se produzan durante o período de vixencia da bolsa de emprego. A comisión estará integrada polos seguintes membros: A Comisión reunirase sempre que así o requira o seu funcionamento, para resolver as dúbidas de interpretación ou reclamacións que se puidesen formular.2º.- Facer pública a devandita modificación mediante anuncio publicado no Boletín Oficial da Provincia de Pontevedra e na páxina web do Consorcio Provincial de Pontevedra para a Prestación do Servizo contra Incendios e Salvamento.” Contra esta modificación, poderá interpoñerse polas persoas interesadas recurso potestativo de reposición ante a Presidencia do Consorcio, no prazo dun mes contado a partir do día seguinte á súa publicación. Tamén poderá interpoñerse alternativamente recurso contencioso-administrativo ante o Xulgado do Contencioso-Administrativo con sede en Pontevedra no prazo de dous meses, de conformidade co establecido nos artigos 8, 10 e 46 da Lei 29/1998, do 13 de xullo, Reguladora da Xurisdición Contencioso-Administrativa, sen prexuízo de que aspersoas interesadas poidan interpoñer calquera outro recurso que sexa procedente e estimen oportuno. A presidenta Mª del Carmen Silva Rego A secretaria-interventora Mª Teresa Escudero Barral Documento asinado e datado dixitalmente ao marxe